Raymond W. Field

**Raymond W. Field** (født 1944) er en irsk katolsk prelat og emeritert hjelpebiskop i erkebispedømmet Dublin.
## Liv og virke
### Prest
Raymond Field ble presteviet for erkebispedømmet Dublin den 17. mai 1970.

Etter ordinasjon fullførte Field en *Bachelor of Laws* fra *King's Inns* og kvalifiserte seg deretter som advokatfullmektig, og var kvalifisert til foretrede i irske og britiskr rettsærender. 

Han var også medlem av den første vellykkede irske fjellklatrerekspedisjon til Mount Everest, sammen med Dawson Stelfox i 1993.

Field var også lærer ved *Plunket College of f Further Education* og var kapellan ved Mountjoy Prison og *St Patrick's Institution*. Han ble også utnevnt til hovedprest for forsvarsstyrkene, og var assisterende bispedømmedirektør for det katolske ekteskapsrådgivningsrådet (det senere *Accord*) i tretten år.

Han tok også doktorgrad i teologi.

### Hjelpebiskop i Dublin
Pave Johannes Paul II utnevnte ham til hjelpebiskop i Dublin og titulærbiskop av *Árd Mór* den 28. mai 1997. Erkebiskopen av Dublin, Desmond Connell, ordinerte ham til biskop den 21. september samme år. Medkonsekratorer var den apostoliske nuntius til Irland, erkebiskop Luciano Storero, og biskopen av Ossory, Laurence Forristal.

Etter publiseringen av Murphy-rapporten om seksuelle overgrep i erkebispedømmet Dublin, kunngjorde han og felt- og hjelpebiskop Eamonn Oliver Walsh i fellesskap på julaften 2009 at de hadde tilbudt sin fratreden til paven og bedt ofrene om unnskyldning. De hadde ikke selv forgrepet seg; det gjaldt om de ikke hadde korrekt håndtert anklager som var innløpt. 

Før dette hadde erkebiskopen av Dublin, Diarmuid Martin, bedt biskopene Field og Walsh skulle trekke seg, men begge først nektet. I sin preken ved midnattsmessen bemerket Martin at kirken hadde satt sin egeninteresse foran rettighetene til sine menighetsmedlemmer, spesielt uskyldige barn, for lenge, og la til at de, så vel som det dedikerte flertallet av prestene, var blitt forrådt av sine ledere.

I august 2010 avviste imidlertid paven begge anmodningene om å trekke seg fra embedene.

Den 27. juni 2019 innvilget pave Frans biskop Fields aldersrelaterte avskjedssøknad.

## Episkopalgenealogi
Hans episkopalgenealogi er:
* Kardinal Scipione Rebiba (1504-1577) 
* Kardinal Giulio Antonio Santori (1532-1602) * bispeviet 1566
* Kardinal Girolamo Bernerio (1540-1611) *1586
* Erkebiskop Galeazzo Sanvitale (1566-1622) *1604
* Kardinal Ludovico Ludovisi  (1595-1632) *1621
* Kardinal Luigi Caetani (1595-1642) *1622
* Kardinal Ulderico Carpegna (1595-1679) *1630
* Kardinal Paluzzo Paluzzi Altieri degli Albertoni (1623-1698) *1666
* Pave Benedikt XIII (1649-1730) *1675
* Pave Benedikt XIV (1675-1758) *1724
* Pave Klemens XIII (1693-1769) *1743
* Kardinal Alessandro Mattei (1744-1820) *1777
* Kardinal Pietro Francesco Galleffi (1770-1837) *1819
* Kardinal Filippo de Angelis (1792-1877) *1826
* Kardinal Amilcare Malagola (1840-1895) *1876
* Kardinal Giovanni Tacci (Porcelli) (1863-1928) *1895
* Kardinal Fernando Cento (1883-1973) *1922
* Erkebiskop Gaetano Alibrandi (1914-2003) *1961
* Kardinal Desmond Connell (1926-2017) *1988
* Biskop *Raymond W. Field* (1944-) *1997

## Referanser